
Koja je vrijednost sure El-Bejjine i koristi hadisa o učenju ove sure Ubejju b. Ka’bu?


* 
* 
* 
* 
* 
* 
* 

 
Koja je vrijednost sure El-Bejjine i koristi hadisa o učenju ove sure Ubejju b. Ka’bu?

Koja je vrijednost sure El-Bejjine i koristi hadisa o učenju ove sure Ubejju b. Ka’bu?


Prenosi se od Enes b. Malika, radijallahu anhu, (da je kazivao) „Vjerovjesnik, sallallahu alejhi ve sellem, rekao je Ubejju: ’Allah mi je zapovjedio da ti proučim Lem jekunil-lezine keferu min ehlil-kitabi…’ ’I spomenuo je mene?!’, upitao je on. ’Da!’, odgovorio je (***[Poslanik](https://pitajucene.com/search/poslanik/questions/ "Pretraži pitanja o poslanicima")***,sallallahu alejhi ve sellem). Ubejj je tada zaplakao.’“ (Buhari, 4959., i Muslim, 799.)


Tumačeći ovu suru i citirani ***[hadis](https://pitajucene.com/search/Hadis/questions/ "Pretraži pitanja o hadisima")***, imam Kurtubi u svome tefsiru kaže: „Iz hadisa se razumije da učitelj treba učiti svome učeniku. Neki učenjaci kažu: ‘Poslanik, sallallahu alejhi ve sellem, učio je ovu suru pred Ubejjom, kako bi ljude podučio poniznosti, te kako se niko ne bi uzdigao i odbio učiti pred onim koji je na nižem stepenu.’ Neki kažu: ‘To je učinio zbog toga što je Ubejj najbrže pamtio Poslanikove, sallallahu alejhi ve sellem, izraze. Želio je pred njim proučiti ovu suru, kako bi je zapamtio onako kako je čuo, a zatim i druge njoj podučio.’ Također, ovaj hadis ukazuju na veliku odliku Ubejja, jer je Uzvišeni Allah naredio Poslaniku, sallallahu alejhi ve sellem, da ovu suru prouči pred njim.“


(***[Tefsir](https://pitajucene.com/search/tefsir/questions/ "Pretraži pitanja o tefsiru")*** sure El-Bejjine, Kurtubi, El-Džami’u li ahkamil-Kur’an).


 


